[{"text_idx": "#000002", "text": "Gyda\u2019r gwanwyn ar droed, mae pawb o bobl y byd yn deffro\u2019n ara\u2019 deg o\u2019r trwmgwsg gaeafol. Rydym yn ysu\u2019n ddiffuant am haul, dipyn bach o gynhesrwydd a llond trol o hwyl a chreu atgofion.\nMae\u2019n amser felly i edrych ymlaen at beth sydd i ddod eleni a wir i chi, mae\u2019n argoeli i fod yn flwyddyn a hanner!"}, {"text_idx": "#000003", "text": "Cerdyn sgorio allan, mae\u2019n amser #CiG2023!\nWel, dyma i chi gystadleuaeth sy\u2019n hynach nag amser ei hun ac mae\u2019r Cymry i gyd yn edrych ymlaen yn arw ati! Eleni, mae\u2019r safon yn uchel iawn gyda chyfansoddwyr a pherfformwyr yn brwydro am y tlws arbennig.\nEr dim ond dwy ga\u0302n fydd yn cael ei pherfformio gan ferched eleni, mae\u2019r merched sydd yn ein cynrychioli yn rhai hynod o ddawnus. Bydd tair o\u2019r grw\u0302p Tant, sef Siwan Iorwerth, Angharad Elfyn ac Elliw Jones yn perfformio ca\u0302n sydd wedi cael ei chyfansoddi gan Alun Tan Lan. Dwy sydd wedi cyfansoddi ac yn perfformio ca\u0302n eu hunain ydi Sarah Zyborska ac Eve Goodman.\nCewch wylio\u2019r cyfan yn fyw ar S4C ar y 3ydd o Fawrth. Peidiwch ag anghofio eich cerdyn sgorio!"}, {"text_idx": "#000005", "text": "Yr elfen gyffrous sy\u2019n perthyn i\u2019r gystadleuaeth yma ydi bod pawb yn arddangos talentau amrywiol; o ddawns i chwarae offeryn neu ganu, mae bob cystadleuydd yn unigryw mewn ffordd arbennig iawn.\nBydd y gystadleuaeth yn cael ei darlledu ar nos Sul y 12fed o Fawrth neu, os ydych chi ffansi gwylio\u2019r cyfan yn fyw, mae\u2019r noson fawr yn cael ei chynnal ar y 5ed o Fawrth draw yng Nghanolfan y Celfyddydau, Aberystwyth."}, {"text_idx": "#000006", "text": "Mae\u2019n anodd coelio pa mor gyflym mae\u2019r Eisteddfod yn ein cyrraedd bob blwyddyn, ond mae plant a phobl ifanc ledled y wlad yn paratoi ar gyfer y prelims a\u2019r Eisteddfodau Cylch a Sir, sydd ar fin cychwyn!\nYn Sir Gaerfyrddin bydd w\u0302yl yn cael ei chynnal eleni ac o weld hynt a helynt yr w\u0302yl gyhoeddi, rydym wedi cael blas ar beth sydd gan Llanymddyfri i\u2019w chynnig!\nMae Lysh eisiau gwybod, beth yw eich hoff beth chi am Eisteddfod yr Urdd? Mae\u2019r ffair yn ffefryn i rai ac mae casglu freebies yn draddodiad i nifer. Fyddwch chi\u2019n mwynhau cystadlu ar lwyfan neu ydych chi\u2019n ffafrio\u2019r brwsh paent ac yn cystadlu yn y babell celf?\nRydym yn edrych ymlaen at yr Eisteddfod, sy\u2019n cael ei chynnal o\u2019r 29ain o Fai nes y 3ydd o Fehefin 2023."}, {"text_idx": "#000007", "text": "Dyma i chi arwydd fod yr haf wedi ein cyrraedd a dyma w\u0302yl mae pawb yn edrych ymlaen ati. Mae dweud fod gan Tafwyl rhywbeth i bawb yn hollol wir. Mae\u2019n w\u0302yl ar gyfer y teulu cyfan!\nYn 2023, bydd w\u0302yl yn symud ei chartref o\u2019r Castell i Barc Biwt, drws nesaf. Mae\u2019r parc yma yn gyfarwydd i bawb sydd wedi ymweld a\u0302 Chaerdydd ac yn lleoliad perffaith ar gyfer picnic, ac eleni fe gewch fwynhau eich brechdanau wrth wrando ar fandiau mwyaf poblogaidd Cymru.\nCroesi bysedd am dywydd braf ar gyfer yr w\u0302yl ar benwythnos y 15fed-16eg o Orffennaf 2023!"}]